Държавен вестник, бр. 78, 2002 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  78
2. търговски документ, издаден от предпри-
ятието изпращач, който съдържа ветеринарния
му регистрационен номер; търговският доку-
мент, който придружава замразено мляно месо
съдържа месеца и годината на замразяване.
(2) Документът по ал. 1, т. 2 се съхранява
от получателя най-малко една година и се
представя на държавния ветеринарен лекар
при поискване.
Г л а в а  д е с е т а
КОНТРОЛ
Раздел I
Самоконтрол
Чл. 55. (1) Собственикът или управителят
на предприятието е длъжен да вземе всички
необходими мерки, за да осигури безопасност-
та на крайния продукт чрез спазване на изиск-
ванията на тази наредба на всеки етап на про-
изводствения процес.
(2) Лицата по ал. 1 спазват изискванията по
чл. 18 от Закона за храните (ДВ, бр. 90 от 1999 г.) и:
1. проверяват суровините, които постъпват в
предприятието за осигуряване спазването на по-
казателите, посочени в приложение № 1—за мля-
но месо, и приложение № 2—за месни заготовки;
2. проверяват спазването на методите за
почистване и дезинфекция;
3. вземат проби и ги изпращат за изследване
в одобрени лаборатории;
4. съхраняват информацията, която позво-
лява проследяване на резултатите от проверки-
те по т. 1—3, и я предоставят на органите на
ДВСК при поискване;
5. гарантират пред органите на ДВСК, че са
спазени изискванията за поставяне на здравна-
та маркировка и етикетите, които я съдържат;
6. информират органите на ДВСК, когато
резултатите от лабораторните изследвания по-
казват, че има опасност за здравето на хората
или са установили съществуването на такава
опасност по друг начин;
7. изтеглят от пазара продуктите, произве-
дени при едни и същи технологични условия ,
по едно и също време- при възникване на опас-
ност за здравето на хората.
(3) Информацията от проверките и изслед-
ванията по ал. 2 се съхранява за срок най-малко
две години. За охладени продукти този срок
може да бъде намален до шест месеца след из-
тичане срока на годност на продукта.
(4) Държавният ветеринарен лекар участва
в разработването на системата за самоконтрол
и контролира нейното изпълнение.
Чл. 56. Собственикът или управителят на
предприятието организира и контролира пос-
тавянето върху материала за пакетиране на
четлива информация за:
1. температурата, при която трябва да се
транспортират продуктите;
2. срока на трайност—за дълбоко замразени
продукти;
3. минималния срок на трайност—за охладе-
ни продукти.
Чл. 57. (1) Собственикът или управителят
на предприятието е длъжен да въведе програма
за обучение на персонала относно хигиенните
норми на производство, съобразена с особенос-
тите на производствената структура.
(2) Програма за обучение на персонала не се
изисква за лицата, които са удостоверили с
официален документ, че имат необходимата
квалификация за изпълняваната от тях работа.
(3) Държавният ветеринарен лекар участва
в изготвянето и изпълнението на програмата
по ал. 1.
Чл. 58. (1) Микробиологичните изследвания
на пробите по чл. 55, ал. 1, т. 3 се провеждат:
1. веднъж дневно—за мляно месо и месни за-
готовки, произведени в предприятия с индустри-
ална структура и капацитет на производство.
2. веднъж седмично—за мляно месо и месни
заготовки, произведени в предприятия, които
нямат индустриална структура и капацитет на
производство.
(2) Изследванията се извършват в лаборато-
рия на предприятието, одобрена от органите на
ДВСК, или в друга одобрена лаборатория.
Чл. 59. (1) Пробата за анализ включва пет
проби и трябва да бъде представителна за ежед-
невната продукция.
(2) Пробите от месни заготовки се вземат
дълбоко от мускулатурата след обгаряне на
повърхността є.
Чл. 60. Резултатите от микробиологичните
изследвания се оценяват съгласно показатели-
те, посочени във:
1. приложение № 1—за мляно месо (с изк-
лючение на мляно месо за производство на
колбаси);
2. приложение № 2—за месни заготовки.
Раздел II
Контрол от органите на ДВСК
Чл. 61. (1) Предприятията за производство
на мляно месо и месни заготовки се контроли-
рат от държавен ветеринарен лекар.
(2) Контролът по ал. 1 се извършва чрез:
1. проверки на чистотата в помещенията,
оборудването и хигиената на персонала;
2. проверки за ефективността на извърше-
ния самоконтрол в предприятието, включител-
но чрез вземане на проби и анализ на получени-
те резултати;
3. проверки на микробиологичните и хиги-
енните показатели на произвежданите мляно
месо и месни заготовки;
4. проверки за спазване на изискванията за
поставяне на здравната маркировка;
5. проверки на условията за съхранение и
транспортиране на мляното месо и месните
заготовки;
6. други видове проверки, когато ветери-
нарният лекар прецени, че извършването им
е необходимо.